CCET วิ่งต่อ 5% นิวไฮรอบ 7 เดือน โบรกฯชี้โมเมนตัมขาขึ้น แนะเก็งกำไรเป้า 3.78 บ.
CCET แรงต่อ 5% ทำนิวไฮในรอบ 7 เดือน โบรกฯแนะเก็งกำไร ราคาเป้าหมายระยะสั้น 3.78 บ. ชี้โมเมนตัมขาขึ้น เทคนิคส่วนใหญ่ส่งสัญญาณเชิงบวก
CCET แรงต่อ 5% ทำนิวไฮในรอบ 7 เดือน โบรกฯแนะเก็งกำไร ราคาเป้าหมายระยะสั้น 3.78 บ. ชี้โมเมนตัมขาขึ้น เทคนิคส่วนใหญ่ส่งสัญญาณเชิงบวก
13 ธ.ค. 2564

ผู้สื่อข่าวรายงานว่า ราคาหุ้น บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) หรือ CCET ณ เวลา 11:19 น. อยู่ที่ระดับ 3.66 บาท บวก 0.18 บาท หรือ 5.17% สูงสุดที่ระดับ 3.76 บาท ต่ำสุดที่ระดับ 3.58 บาท ด้วยมูลค่าการซื้อขาย 301.29 ล้านบาท

โดยราคาหุ้น CCET ปรับตัวขึ้นทำจุดสูงสุดอีกครั้งในรอบ 7 เดือน นับตั้งแต่ราคาปิดที่ระดับ 3.66 บาท เมื่อวันที่ 13 พ.ค.64
ด้านบทวิเคราะห์ บล.โนมูระ พัฒนสิน ระบุแนะนำ “ซื้อเก็งกำไร” เป้าหมายระยะสั้น 3.58/3.78 บาท โดยราคาหุ้น CCET ในกราฟ Daily Timeframe แกว่งตัวขึ้นบนแนวโน้มขาขึ้น หลังสามารถ Breakout รูปแบบ Bullish Flag โดยราคาปิดล่าสุด ปิดด้วยแท่งเทียนเชิงบวก White Marubozu เหนือเส้นค่าเฉลี่ย EMA 10 วัน พร้อม Volume การซื้อขายที่เพิ่มขึ้นเกินค่าเฉลี่ย
ประกอบกับเครื่องมือทางเทคนิคส่วนใหญ่ส่งสัญญาณเชิงบวก อาทิเช่น Momentum Indicator อย่าง MACD แกว่งตัวขึ้นเหนือแกน 0 โดยมี Slow Stochastic และ RSI แกว่งตัวขึ้นเหนือ 50% บ่งบอกถึงความแข็งแกร่งของโมเมนตั้มขาขึ้น ผสานกับ Volume Indicator อย่าง OBV และ Money Flow Index แกว่งตัวขึ้นเช่นกัน ฉะนั้นให้ น้ำหนักราคาแกว่งตัวขึ้นทดสอบแนวต้านระยะสั้นถัดไปที่กำหนด 3.58 / 3.78 บาท